Charlie Hebdo-terreurbroers neem gyselaarChérif en Said Kouachi, die verdagtes in die terreuraanval op die Franse koerant, Charlie Hebdo Die twee hoofverdagtes vir die terreuraanval op die satiriese koerant Charlie Hebdo, het na berig word ‘n gyselaar geneem. Dit volg vermoedelik na ’n jaagtog nadat Chérif en Said Kouachi blykbaar ’n motor gesteel het om weg te kom. Hulle is in die dorp Dammartin-en-Goële vasgekeer waar hulle ’n gyselaar in ’n sake-onderneming aanhou. Dit is ’n hanetreetjie van die lughawe Charles de Gaulle. Die lugverkeer word so beheer dat nie oor die dorp gevlieg word nie. Die polisie is in gesprek met die verdagtes. Bron: Trouw, The Guardian, SFG Lees alle vorige berigte oor Charlie Hebdo op Maroela Media.